โบรกฯคัด 9 หุ้น Dividend Yield สูง- มี Upside กว่า 20%
โบรกฯคัด 9 หุ้น Dividend Yield สูง- มี Upside กว่า 20%
12 ก.พ. 2559

บริษัทหลักทรัพย์ เอเซีย พลัส จำกัด ระบุในบทวิเคราะห์(12 ก.พ.) ว่า ภายใต้สถานการณ์แวดล้อมที่มีหลายปัจจัยกดดันตลาด ทำให้โอกาสในการสร้างผลตอบแทนจากการปรับตัวขึ้นของราคาหุ้น (Capital Gain) ในช่วงเวลานี้เกิดขึ้นได้ค่อนข้างยาก แต่ด้วยกรอบเวลาที่กำหนดให้บริษัทจดทะเบียนที่มีงวดปีบัญชีสิ้นสุด 31 ธันวาคม ต้องรายงานผลประกอบการงวดปี 2558 ภายใน 29 ก.พ.2559 และหลังจากนั้นจะตามมาด้วยเทศกาลการประกาศจ่ายเงินปันผล ทำให้โอกาสที่จะสร้างผลตอบแทนจากเงินปันผล (Dividend Yield) กลับมีความโดดเด่นขึ้นมา
ทั้งนี้ฝ่ายวิจัย ASPS ได้คัดกรองหุ้นโดยใช้ Application ASP Smart ซึ่งมีฐานข้อมูลครอบคลุมหุ้นกว่า 90% ของ Market Cap (ลูกค้าของ ASPS สามารถ Download ได้ฟรี ใน App Store และ Play Store)  โดยกำหนดเงื่อนไขขึ้นมา 4 ข้อ ได้แก่
          1.  ที่ระดับราคาหุ้นปัจจุบันต้องให้ Dividend Yield มากกว่า 5%
          2.  มีค่า Beta ต่ำกว่า 1 เพื่อที่จะได้หุ้นที่ราคามีความผันผวนต่ำ
          3.  เป็นหุ้นที่นักวิเคราะห์ปัจจัยพื้นฐานแนะนำ ซื้อ
          4.  ต้องมี Upside เทียบกับ Fair Value มากกว่า 20%
ซึ่งได้หุ้นที่น่าสนใจเป็นจำนวนมาก เช่น TVO, DRT, BJCHI, SPALI, AIT, SC, TK, JMART และ PS เป็นต้น ซึ่งนักลงทุนสามารถเลือกสะสมเข้าไว้ในพอร์ตการลงทุนได้